3,5 tonna össztömeget meghaladó tehergépjármű vagy autóbusz tárolási helyére vonatkozó igazolás kiállítása

Ügyleírás
A közúti közlekedési nyilvántartásról szóló 1999. évi LXXXIV. törvény 9. § (5) bekezdése lehetővé teszi, hogy a 3,5 t össztömeget meghaladó gépjármű tulajdonosa vagy üzembentartója (ha legfeljebb 10 db ilyen járművel rendelkezik) a jármű tárolásához olyan ingatlan címének bejegyzését kérheti, melynek erre való alkalmasságát a jegyző igazolja. A rendelkezés célja, hogy biztosítva legyen a gépjármű ingatlanon belüli tárolása, megelőzendő, hogy a tehergépkocsik, autóbuszok az utcán, a zöldfelületen, vagy más ingatlana előtt álljanak, akadályozva az ingatlanokra való behajtást. Az Edelényi Közös Önkormányzati Hivatal szervezetén belül az igazolás kiadásának ügyében a jegyző megbízásából a Hatósági Osztály jár el.
Az igazolás kiadásának módja:

Az eljárás kérelemre indul, melynek az alábbiakat kell tartalmaznia:
· a kérelmező nevét, címét, amennyiben a kérelmező cég, képviselője nevét, cég székhelyét 
· a teleknek a címét, helyrajzi számát, melyen a gépjárművet tárolni kívánja
· a tárolni szándékozott jármű típusát, önsúlyát, össztömegét, alvázszámát.
 
Csatolandó mellékletek:
· amennyiben a kérelmező cég, cégbírósági bejegyzés és aláírási címpéldány másolata 
· amennyiben a kérelmező nem a tárolás helyéül szolgáló ingatlan tulajdonosa, a telek tulajdonosa(i) hozzájáruló nyilatkozata a gépkocsi tároláshoz 
· [bookmark: _Hlk213933066]forgalmi engedély vagy járműkísérő lap

Eljárási határidő:
8 nap. 

A kérelem benyújtásának módja:
az elektronikus ügyintézés és bizalmi szolgáltatások általános szabályairól szóló 2015. évi CCXXII. törvény 9. §-a alapján elektronikus úton E-Papíron vagy az E-Önkormányzat felületén.

Eljárásban vizsgálandó kérdések és az eljárás menete:
Az eljárás során a jegyző helyszíni szemle során vizsgálja, hogy az ingatlanon elfér-e az adott gépjármű, valamint lehetséges-e az ingatlanra történő befordulása. Továbbá ellenőrzi, hogy a helyi és országos építési előírások alapján az adott övezetben kijelölhető-e parkolóhely 3,5 t össztömeget meghaladó gépjármű számára.

A döntés elleni jogorvoslat:
A hatósági bizonyítvány az általános közigazgatási rendtartásról szóló 2016. évi CL. törvény alapján határozatnak minősül, azért azzal szemben fellebbezésnek van helye. Az ügy érdemében hozott határozat ellen a döntés kézhezvételét követő naptól számított 15 naptári napon belül lehet fellebbezni. A fellebbezést az elsőfokú döntést hozó hatóságnál kell benyújtani, melyet – ha az elsőfokú hatóság a döntését saját hatáskörben nem vizsgálja felül – B-A-Z Vármegyei Kormányhivatala bírál el. A fellebbezési eljárás illetéke 5 000 Ft. 

Vonatkozó jogszabályok:
· az általános közigazgatási rendtartásról szóló 2016. évi CL. törvény
· az illetékekről szóló 1990. évi XCIII. törvény
· a közúti közlekedési nyilvántartásról szóló 1999. évi LXXXIV. törvény
· a településrendezési és építési követelmények alapszabályzatáról szóló 280/2024. (IX. 30.) Korm. rendelet
· Edelény Város Önkormányzata Képviselő-testületének 33/2019. (IX. 26.) önkormányzati rendelete Edelény Város Helyi Építési Szabályzatáról
